Վերջերս Ս Էջմիածնում կայացած Գերագույն հոգեւոր խորհրդի նիստում ծրագրված էր քննարկել նաեւ 100-ամյակի միջոցառումների հարցը: Բայց ոչ ոք հետաքրքրված չէր այդ հարցով: Փոխարենը մի խայտառակ արշավ էր ծավալվելՙ սեւացնելու եկեղեցական նվիրապետությունը, կարծես դիտավորյալ վիժեցնելու համար շատ ավելի կարեւոր հարցերի քննարկումները: Իսկապես, նման զուգադիպությունն ուղղակի մղում է մեզ մտածելու, որ իրոք դավադրական գործընթացներ են առաջ տարվում: Ներկայիս բարձրացված հարցերի նշանակությունը չէ, որ պետք է մտահոգի մեզ, այլ այն, որ բոլորովին ժամանակը չէ նման փորձություններ մենք մեր վզին փաթաթելու: